**ИНФОРМАЦИЯ ЗА НАКАЗАТЕЛНИ ДЕЛА НАСРОЧЕНИ ЗА РАЗГЛЕЖДАНЕ**

**ПРЕЗ МЕСЕЦ ОКТОМВРИ**

**01 октомври 2025 г.**

**Наказателно дело от общ характер № 246/2023 година – 14:00 часа**

Делото е образувано по обвинителен акт на Софийска градска прокуратура против **М. Л. М. и Л. Л. М** .

Повдигнатото на **М.Л.М.** обвинение за извършване на **престъпление по чл. 203, ал. 1, във вр. с чл. 202, ал.1, т.1 и т.2, във вр. с чл. 201, вр. чл. 20, ал.2 и ал.4, вр. ал. 1, вр. чл. 26, ал.1 от НК е** за това, че:

От 04.09.2008 г. до 22.12.2010 г. в гр. В., при условията на продължавано престъпление, със 19 /деветнадесет/ деяния, които осъществяват поотделно един състав на едно и също престъпление, извършени през непродължителни периоди от време, при една и съща обстановка и при еднородност на вината, при което последващите се явяват от обективна и субективна страна продължение на предшестващите, като извършител, в съучастие с помагача Л. Л. М. и след като се сговорила предварително с другия извършител Р. А. В. - длъжностно лице по смисъла на чл. 93, т. 1,6. „б“ , присвоила чужди пари, като присвояването е в особено големи размери и представлява особено тежък случай.

Повдигнатото на **Л.Л.М.** обвинение **за извършване на престъпление по чл.202, ал.1, т.1 и 2, във вр. с чл. 201, вр. чл. 20, ал.4, вр. ал. 1 от НК е за това, че:**

На 21.09.2010г. в гр. В., като помагач умишлено улеснил сговорилите се предварително М. Л. М. - извършител и Р. А. В. - извършител */длъжностно лице по смисъла на чл. 93, т. 1,6. „б“ от НК/ -* да присвоят чужди пари - **престъпление по чл. 202, ал.1, т.1 и 2, във вр. с чл. 201, вр. чл. 20, ал. 4, вр. ал. 1 от НК.**

**07 октомври 2025г.**

**Наказателно дело от общ характер № 405/2025 година – 09:30 часа**

Делото е образувано по обвинителен акт на Окръжна прокуратура – Видин против **В. В. Б.** за извършване на **престъпление по чл.354а, ал.1 от НК.**

Повдигнатото на подсъдимия обвинение е, че :

На 29.04.2024 г. в гр. Видин, без надлежно разрешително съгласно чл.73, ал.1 и в нарушение на чл.30 от ЗКНВП, държал с цел разпространение и разпространил високо рискови наркотични вещества по смисъла на чл.3, ал.1, т.1 и ал.2 от ЗКНВП, държал с цел разпространение коноп с нето негло 6,22 грама, на стойност 90,60 лв. и 1 бр. пликче тип „спейсбек“ зелена суха листна маса, с концентрация на тетрахидроканабинол 8 % на стойност 32,80 лв. и разпространил, като продал на Р. Р. В. коноп с нето тегло 1,19 грама, под формата на 3 бр. топчета зелена суха листна маса на стойност 25,80 лв. - **престъпление по чл.354а, ал.1 от НК.**

**08 октомври 2025г.**

**Наказателно дело от общ характер № 278/2025 година – 14:00 часа**

Делото е образувано по обвинителен акт на Окръжна прокуратура – Видин против **З. Н. В.** за извършване на **престъпление по чл.343, ал.3, предл.4-то, буква „б“ във връзка с ал.1, буква “в“, във връзка с чл.342, ал.1 от НК, във вр. с чл.21, ал.2 във вр. с ал.1 от ЗДвП.**

Повдигнатото на подсъдимия обвинение е, че :

На 17.10.2020г. в района на разклона за с. Б., обл. Видин при управление на МПС - лек автомобил, лична собственост, нарушил правилата за движение по пътищата а именно движейки се със скорост от 141 км/ч. при ограничение на пътния участък, указано с пътен знак В 26 - „Забранено е движението със скорост по-висока от 60 км/ч.“ по непредпазливост е причинил смъртта на З. Е. Д., след което е избягал от местопроизшествието - престъпление по чл.343, ал.3, предл. 4-то. буква „б“ във връзка с ал.1, буква “в“, във връзка с чл.342, ал.1 от НК, във вр. с чл.21, ал.2 във вр. с ал.1 от ЗДвП.

**10 октомври 2025 г.**

**Наказателно дело от общ характер № 298/2025 година – 10:30 часа**

Делото е образувано по обвинителен акт на Окръжна прокуратура – Видин против Д.Б.С. за извършване на престъпление по чл. 343, ал. 1, б. “в“ във вр. с чл. 342, ал. 1, предл. III-то от НК.

Повдигнатото на подсъдимия **Д.Б.С.** обвинение е, че:

На 26.02.2024 г. в гр. Б., обл. Видин, на паркинг на хранителен магазин при управляване на товарен автомобил /бус/,нарушил правилата за движение по пътищата - **чл. 40, ал. 1 от Закон за движение по пътищата** /ЗДвП/ - „Преди да започне движение назад, водачът е длъжен да се убеди, че пътят зад превозното средство е свободен и че няма да създаде опасност или затруднения за останалите участници в движението” и **чл. 40, ал. 2 от Закон за движение по пътищата** /ЗДвП/- „По време на движението си назад водачът е длъжен непрекъснато да наблюдава пътя зад превозното средство, а когато това е невъзможно, той е длъжен да осигури лице, което да му сигнализира за опасности”, и по непредпазливост причинил смъртта П. К. И. от гр. Б. като го блъска със задната част на товарния автомобил - **престъпление по чл. 343, ал. 1,** б. **“в“ във вр. с чл. 342, ал. 1, предл. Ш-то от НК.**

**10 октомври 2025 г.**

**Наказателно дело от общ характер № 419/2025 година – 14:00 часа**

Делото е образувано по обвинителен акт на Окръжна прокуратура – Видин против **А.К.**

Повдигнатото на подсъдимия **А.К.** обвинение е, че:

На 10.04.2025 г., около 23:16 часа на Дунав Мост 2 – В. К. на трасе „Входящи товарни автомобили“ към Р България, с товарен автомобил състоящ се от влекач и полуремарке, пренесъл през границата на страната, без надлежно разрешително по чл.16, ал.1 и чл.ЗО от ЗКНВП, високорисково наркотично вещество - „хашиш“, с общо нетно тегло 86185,31 грама, разпределено в 94 броя пакета, на обща стойност - 1 034 223,72 (един милион тридесет и четири хиляди двеста двадесет и три лева и седемдесет и две стотинки) - **престъпление по чл.242, ал.2, предложение 1 от НК.**

**14 октомври 2025 г.**

**Наказателно дело от общ характер № 392/2025 година – 10:00 часа**

Делото е образувано по обвинителен акт на Окръжна прокуратура – Видин против **Х.Т.**

Повдигнатото на подсъдимия **Х.Т.** обвинение е, че:

На 30.03.2025 г. около 07.00 часа на Дунав мост 2 – В.- К., трасе „Входящи товарни автомобили“ от Република Р. с товарен автомобил състоящ се от влекач и полуремарке, пренесъл през границата на страната без надлежно разрешително по чл.16, ал.1 и чл.30 от ЗКНВП, високорисково наркотично вещество (укрито в товара на полуремаркето) - марихуана, с общо нетно тегло **от 7824,75 гр.,** разпределена в 16 броя пакета на стойност - **187 796,40 лв.** - **престъпление по чл.242, ал.2, предложение първо от НК.**

**29 октомври 2025г.**

**Наказателно дело от общ характер № 181/2025 година – 09:30 часа**

Делото е образувано по обвинителен акт на Окръжна прокуратура – Видин против **А. Л. В.** за извършване на **престъпление по чл.354а, ал.1, изр.1-во, предложение 4-то от НК.**

Повдигнатото на **А. Л. В.** обвинение е, че:

На 19.03.2023г., около 14.00ч. в гр. Б., обл. Видин, без надлежно разрешително, съгласно чл.73, ал.1 и в нарушение на чл.30 от Закона за контрол върху наркотичните вещества и прекурсорите / ЗКНВП /, държал в себе си с цел разпространение високорисково наркотично вещество по смисъла на чл.3, ал.1, т.1 и ал.2 от ЗКНВП, във връзка е Приложени №1 - Списък I - „Растения и вещества е висока степен на риск за общественото здраве, поради вредния ефект от злоупотреба е тях, забранени за приложение в хуманната и ветеринарната медицина“ към чл.3, т.1 от Наредба за реда за класифициране на растенията и веществата като наркотични / НРКРВН / - „коноп“ със съдържание на наркотично вещество тетрахидроканабинол и „амфетамин“ / примесен с кофеин / - с нето тегло 1.61 гр. с процентно съдържание на активния компонент амфетамин 8.4% на стойност 48.3лв., всички наркотични вещества на обща парична стойност 83.94лв.- **престъпление по чл.354а, ал.1, изр.1-во, предложение 4-то от НК от Наказателния кодекс.**

**29 октомври 2025 г.**

**Наказателно дело от общ характер № 98/2022 година – 14:00 часа**

Делото е образувано по обвинителен акт на Окръжна прокуратура – Видин против **К.Д.Г.** обвинен в **извършване на престъпления по чл.242, ал.2 във вр. с чл.18, ал.1 от НК и по чл.354а, ал.1, предл."второ" от НК,**

Повдигнатото на подсъдимия обвинение е, че :

1.На 30.05.2019 год. на ГКПП-Д.„В.-К.", при излизане от Р. Б. към Р. Р., при условията на посредствено извършителство, чрез М.Л.Й., роден в Р.У., действайки невиновно, двамата шофьори на товарен автомобил, с прикачено към него полуремарке, без надлежно разрешително по ЗКНВП, направил опит да пренесе през границата на страната, рискови наркотични вещества поставени под контрол съгласно Закона за контрол върху наркотичните вещества и прекурсорите към чл.З, ал.2, т.З, включени в Списък III - „Рискови вещества“, съгласно приложение №3 от Наредбата за реда за класифициране на растенията и веществата като наркотични, приета на основание чл.З, ал.2 и ал.З от ЗКНВП и престъплението останало недовършено поради независещи от волята на извършителя причини - **престъпление по чл.242, ал.2 във вр. с чл.18, ал.1 от НК** и

2.На 30.05.2019 год. на ГКПП-Д.„В.-К.", при излизане от Р. Б. към Р. Р., при условията на посредствено извършителство, чрез М.Л. Й., роден в Р.У., действайки невиновно, двамата шофьори на товарен автомобил, с прикачено към него полуремарке, без надлежно разрешително по ЗКНВП, държал с цел разпространение, рискови наркотични вещества поставени под контрол съгласно Закона за контрол върху наркотичните вещества и прекурсорите към чл.З, ал.2, включени в Списък III - „Рискови вещества“ от Наредбата за реда за класифициране на растенията и веществата като наркотични, приета на основание чл.З, ал.2 и ал.З от ЗКНВП - **престъпление по чл.354а, ал.1, предл."второ" от НК.**

**31 октомври 2025 г.**

**Наказателно дело от общ характер № 220/2024 година – 14:00 часа**

Делото е образувано по обвинителен акт на Окръжна прокуратура – Видин против **К. С. П и П. С. Б.**

Повдигнатите на **К. С. П** обвинения са, че:

1. За времето от 30.06.2022 г. до 13.12.2023 г. на територията на гр. Видин се сговорил с П.С. Б. да вършат престъпления по чл. 327, ал. 1 от НК, за които е предвидено наказание лишаване от свобода повече от три години и чрез които се цели да се набави имотна облага - **престъпление по чл. 321, ал. 6 от НК;**

2. За времето от 30.06.2022 г. до 13.12.2023 г. в гр. Видин, като извършител в съучастие с П. С. Б., устройвал хазартни игри съгласно чл. 2, ал. 1 от Закона за хазарта - /хазарт е всяка игра на случайността, в която има залог и може да се получи печалба или да се загуби залогът/, не по установения от закона ред съгласно чл. 3, ал. 1 от Закона за хазарта /Всяка хазартна игра и дейност по този закон на територията на Република България може да се организира само с лиценз, издаден от изпълнителния директор на Националната агенция за приходите или оправомощен от него заместник изпълнителен директор/, със залагания при игра на карти, в която всички участници встъпват с депозит /залог/ с предварително договорено условие, победителят от играта да получи депозитите/залозите на загубилите участници- **престъпление по чл. 327, ал. 1 вр. чл. 20, ал. 2 вр. ал. 1 от НК.**

**3.** На 13.12.2023 г. във външна тоалетна на недвижим имот обитаван от К. С. П. и И. М. Д. , ***държал*** огнестрелно оръжие по смисъла на чл. 4, ал. 2 от Закон за оръжията, боеприпасите, взривните вещества и пиротехническите изделия /ЗОБВВПИ/ и **сигнални /халосни/ боеприпаси за предупредително /газ-сигнално оръжие/** без да има за това надлежно разрешение съгласно чл. 50, ал. 3 от ЗОБВВПИ - **престъпление по чл. 339, ал. 1 от НК.**

**Повдигнатите на П.С.Б.обвинения са, че:**

1. За времето от 30.06.2022 г. до 13.12.2023 г. на територията на гр. Видин се сговорил с К. С. П. да вършат престъпления по чл. 327, ал. 1 от НК, за които е предвидено наказание лишаване от свобода повече от три години и чрез които се цели да се набави имотна облага — **престъпление по чл. 321, ал. 6 от НК;**

**2.** За времето от 30.06.2022 г. до 13.12.2023 г. в гр. Видин, в помещение на сграда, като извършител в съучастие с К. С. П. като извършител, устройвал хазартни игри съгласно чл. 2, ал. 1 от Закона за хазарта - /хазарт е всяка игра на случайността, в която има залог и може да се получи печалба или да се загуби залогът/, не по установения от закона ред съгласно чл. 3, ал. 1 от Закона за хазарта /Всяка хазартна игра и дейност по този закон на територията на Република България може да се организира само с лиценз, издаден от изпълнителния директор на Националната агенция за приходите или оправомощен от него заместник изпълнителен директор/, със залагания при игра на карти, в която всички участници встъпват с депозит /залог/ с предварително договорено условие, победителят от играта да получи депозитите/залозите на загубилите участници - **престъпление по чл. 327, ал. 1 вр. чл. 20, ал. 2 вр. ал. 1 от НК.**

„Връзки с обществеността“

Т. Кръстева/ тел:094989725

[acvidin.press@abv.bg](mailto:acvidin.press@abv.bg)